170 C. PLINII HIST. NAT. LIB. XXXVI. 



Hinc utique sumpsisse Daedalum exemplar ejus laby- 

 rinthi, quem fecit in Crcta, non est dubium, sed cente- 

 simam tantum portionem ejus imitatum , quae itinerum 

 ambages, occursusque , ac recursus inexplicables conti- 

 net : non (ut in pavimentis, puerorumve ludicris cam- 

 pestribus videmus) brevi lacinia millia passuum plura 

 ambulationis continentem : sed crebris foribus inditis , 

 ad fallendos occursus , redeundumque in errores eosdem. 

 Secundus hic fuit ab aegyptio labyrinthus; tertius in 

 Lemno ; quartus in Italia. Omnes lapide polito fornici- 

 bus tecti : aegyptius ( quod miror equidem ) introitu , 

 lapide e pario coluinnis; reliquis e syenite molibus 

 compositis, quas' dissolvere ne scula quidem possint: 

 adjuvantibus Heracleopolitis , qui id opus invisum mire 

 infestavere. Positionem operis ejus singulasque partes 

 enarrare non est, quum sitin regiones divisum , atque in 

 prfecturas ( quas vocavi nomos) sedecim nominibus ea- 

 rum, totidem vastis domibus adtributis: praeterea tem- 

 pla omnium ^gyptideorum contineat, superque Neme- 

 ses quindecim aediculis incluserit , pyramides complures 

 quadragenarum ulnarum , senas radicum oras obtinen- 

 tes. Fessi jam eundo perveniunt ad viarum illum inex- 

 plicabilem errorem. Quin et cnacula clivis excelsa , por- 

 ticus quoque descenduntur nonagenis gradibus: intus 

 column de porphyrite lapide, deorum simulacra, re- 



